A/2015/15862

Výzva

na predkladanie ponúk v rámci postupu verejného obstarávania podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 33/2013 a jej dodatku č. 1

1.	Identifikácia verejného obstarávateľa:

Názov:		Mesto Košice	
IČO:		00691135
Štatutárny orgán:	MUDr. Richard Raši, PhD., MPH, primátor
Sídlo:		Trieda SNP 48/A, 040 01 Košice

Kontaktná osoba pre verejné obstarávanie: JUDr. Mária Sivuľková
Telefón: 055/6419881
Pracovný kontakt pre vysvetlenie výzvy: maria.sivulkova@kosice.sk

E -mail pre podanie ponuky:  2015.15862@kosice.sk
Požiadať o vysvetlenie výzvy je možné najneskôr 2 hodiny pred uplynutím lehoty na predkladanie ponúk. Uchádzačovi sa odporúča sledovať webovú stránku mesta Košice, kde je predmetná výzva zverejnená až do termínu na predkladanie ponúk z dôvodu prípadných doplnení resp. vysvetlení výzvy.

2.	Názov predmetu výzvy:

„Myslava – odvodňovací rigol“
Zákazka je na: uskutočnenie stavebných prác

3.	Stručný opis predmetu zákazky:

uskutočnenie stavebných prác na úprave vodohospodárskych pomerov skládky TKO Myslava a priľahlého územia – stavebná údržba a úprava jestvujúcich odvodňovacích zariadení vrátane dodávok súvisiacich stavebných výrobkov s ich dopravou na miesto použitia a súvisiacich služieb. Bližšia špecifikácia je uvedená v prílohách návrhu zmluvy o dielo (ďalej len „zmluva“) a v dokumentácii stavby – príloha č. 3 výzvy.

4.	Predpokladaná hodnota zákazky (bez DPH): 29 946,- €

5.	Základné zmluvné podmienky: podľa prílohy č. 1 Návrh zmluvy o dielo 

6.	Lehota na predkladanie dokladov a ponúk: do 07.07.2015, do 09:00 hod.

7.	Stanovenie ceny: podľa prílohy č. 1 Návrh zmluvy o dielo

Do ceny je potrebné zapracovať všetky náklady spojené s úplným, vecným a odborným splnením záväzkov vyplývajúcich z návrhu zmluvy a jej príloh a tejto výzvy vrátane nákladov na všetky vedľajšie, pomocné a iné činnosti nevyhnutné pre plnenie zmluvy ako sú: colné poplatky, náklady na dopravu stavebných výrobkov a materiálov na miesto ich použitia, na staveniskovú a mimostaveniskovú dopravu, na použitie potrebných strojov a mechanizmov, na potrebný spotrebný materiál, vytýčenie priestorovej polohy stavby, na odstránenie vybúraných hmôt, sute, prebytočnej zeminy a iných odpadov vrátane poplatkov za ich uskladnenie a pod. súvisiace s uskutočnením predmetu zákazky.

Cenu je potrebné spracovať na základe požadovaného rozsahu - prílohy č. 2 k návrhu zmluvy - Výkaz výmer a ďalších požiadaviek uvedených v tejto výzve. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke. Jednotkové ceny a cenu za predmet zákazky uvedie uchádzač zaokrúhlene na dve desatinné miesta. 
Cena zákazky ako celku nemôže presiahnuť finančný limit 29 999,- eur bez DPH.
Záujemcom odporúčame požiadať o obhliadku miesta uskutočnenia stavebných prác pre overenie a získanie potrebných informácií, ktoré sú nevyhnutné na prípravu a spracovanie cenovej ponuky. Výdavky spojené s prehliadkou idú na ťarchu záujemcu. O obhliadku je možné požiadať do 01.07.2015 do 10:00 hod.

Kontaktná osoba verejného obstarávateľa: Ing. Juraj Cichanský,  
Magistrát mesta Košice oddelenie výstavby, investícií, stavebného úradu a životného prostredia – referát dopravy, Trieda SNP 48/A, 040 11 Košice 
Tel. č.: 055 6419 714, 0918 937 323
E-mail: cichansky@kosice.sk

8.	Postup vo verejnom obstarávaní: je jednoetapový

9.	Predkladanie dokladov a ponuky:

Ponuku je potrebné doplniť do tabuľky – príloha č. 2 k výzve – „Formulár - Ponuka uchádzača“, vyplniť („oceniť“) prílohu č. 2 k zmluve – Výkaz výmer v plnom rozsahu a poslať výlučne na uzamknutý e-mail pre ponuku, ktorý je uvedený v úvode výzvy. Ponuky sa predkladajú v slovenskom jazyku. Ponuky zaslané na inú e-mailovú adresu alebo inak nebudú brané do úvahy a nebudú vyhodnocované. Ponuku uchádzač zašle spolu s dokladmi, ak sú požadované. Ponuky zaslané po termíne, na inú e-mailovú adresu, inak, v inom jazyku, alebo ak všetky doklady nebudú predložené podľa požiadaviek verejného obstarávateľa alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa výzvy, takéto ponuky nebudú brané do úvahy a nebudú vyhodnocované. 

Celková veľkosť príloh e-mailu nesmie presiahnuť 10 MB, inak ponuka z technických dôvodov nebude doručená. Ponuka musí byť predložená za celý predmet zákazky.

10.	Podmienky účasti:

V ponuke je potrebné predložiť:

Doklady:

1.	Doklad: Skenované oprávnenie na uskutočnenie stavebných prác (výpis z obchodného registra, resp. živnostenského registra – nepostačuje vytlačená kópia z webovej stránky Obchodného registra, resp. Živnostenského registra) a pod. 
Podmienka účasti: Uchádzač musí byť oprávnený uskutočňovať požadované stavebné práce.

2.	Doklad: Skenovaný zoznam referencií v oblasti predmetu zákazky za roky 2010 -2014. Zoznam musí obsahovať nasledovné údaje: obchodné meno alebo názov, sídlo a identifikačné číslo odberateľa, názov zákazky a ak z názvu nie je zrejmý predmet, aj stručnú identifikáciu  plnenia podľa zmluvy, cenu (s DPH, ak je platcom DPH), miesto a lehotu dodania  plnenia podľa zmluvy (min. mesiac a rok), meno kontaktnej  osoby odberateľa pre overenie informácií s jej telefonickým kontaktom a e-mailovou adresou. 

Vzor príloha č. 4 – Formulár A „Zoznam stavebných prác“. Zoznam bude podpísaný uchádzačom, jeho štatutárnym orgánom alebo členom  štatutárneho orgánu alebo osobou oprávnenou konať za uchádzača.
Podmienka účasti: Uchádzač musí preukázať, že za  požadované obdobie t.j. od 01.01.2010 do 31.12.2014  uskutočnil stavebné práce rovnakého resp. obdobného charakteru a zložitosti ako je  predmet zákazky: stavebné práce na údržbe, oprave, rekonštrukcii, výstavbe rigolov, priekop, terénnych odvodňovacích zariadení a pod. v celkovom finančnom objeme minimálne 50 000,- € s DPH.

3.	Doklad: 
3.1.) Skenované osvedčenie o odbornej spôsobilosti stavbyvedúceho vydané Slovenskou komorou stavebných inžinierov podľa zákona SNR č. 138/1992 Zb. o autorizovaných architektoch a autorizovaných stavebných inžinieroch  v znení neskorších predpisov – odborné zameranie inžinierske stavby alebo iný  ekvivalentný doklad.  

3.2.) Navrhovaný stavbyvedúci predloží podpísané vyhlásenie, že  bude k dispozícii na plnenie  zmluvy týkajúcej sa predmetu zákazky.

Podmienka účasti: Uchádzač musí preukázať, že minimálne 1 osoba, ktorá bude priamo zodpovedať  za riadenie  stavebných prác má odbornú spôsobilosť na výkon činnosti  stavbyvedúceho.

11.	Kritéria na hodnotenie ponúk sú: Cena.

Spôsob hodnotenia kritéria je nasledovný: Úspešným uchádzačom bude ten, kto splní všetky podmienky účasti a zároveň bude mať najnižšiu celkovú cenu za celý predmet zákazky vyjadrenú v eurách vrátane DPH – pridelí sa mu prvé miesto v poradí. Ostatným uchádzačom sa pridelí poradie vzostupne podľa výšky ponúkanej ceny od najnižšej ceny po najvyššiu cenu.  

12.	Prijatie ponuky:

Úspešný uchádzač bude vyzvaný na predloženie návrhu zmluvy, ktorá musí byť v súlade s výzvou a s jeho ponukou. Ak návrh zmluvy úspešného uchádzača nebude v súlade s výzvou alebo jeho ponukou alebo bude mať neprijateľné podmienky, verejný obstarávateľ vyzve uchádzača na odstránenie nedostatkov. Ak úspešný uchádzač neodstráni nedostatky v stanovenom čase, bude to považované za odstúpenie od jeho ponuky. V takom prípade bude vyzvaný na predloženie návrhu zmluvy ďalší uchádzač s ďalšou najlepšou ponukou obdobným postupom.

13.	Verejný obstarávateľ môže pred podpisom zmluvy požiadať úspešného uchádzača o predloženie originálu alebo overenej kópie oprávnenia na uskutočnenie stavebných prác, prípadne  ďalších požadovaných dokladov podľa výzvy, ak boli predložené iba skenované kópie v elektronickej podobe bez zaručeného elektronického podpisu.

 Ing. Pavol Lazúr, v.r.
  riaditeľ magistrátu

Prílohy
1.	Návrh zmluvy o dielo s prílohami
2.	Formulár - Ponuka uchádzača
3.	Dokumentácia stavby
4.	Formulár A „Zoznam stavebných prác“